יוסף בן וואליד

הרב יוסף בן וואליד (סביב ה'תק"ץ, 1830אין מידע אודות תאריך לידתו המדויק. אך מהקדמת רבי דוד הכהן סקלי עולה כי חמותו הייתה חיה עוד לאחר פטירתו בשנת ה'תרס"ו. וא"כ קשה להניח שנפטר זקן. מצד שני, רבי יוסף התחיל לכתוב תשובות הלכתיות החל משנת ה'תר"י (ראו: שמו יוסף סי' רמ"ב). וא"כ, יש להניח שנולד סביב ה'תק"ץ (1830). - ב' תמוז ה'תרס"ו, 1906) היה פוסק הלכה בולט ודיין לא רשמי בעיר אוראן שבאלג'יריה בסוף המאה ה-19 ובתחילת המאה ה-20.

 קורות חייו 
נולד בתטואן לאביו רבי יצחק, רבה של העיר. נשא את ריקא בת רבי ברוך לעסרי, אך לא זכה לילדים. למד אצל אביו רבי יצחק ואצל רבו הרב שמואל ברג'ילון.ראו למשל: ספר שמו יוסף סימן קמ"ה. בשנת ה'תר"ל, לאחר מות אביו הרב יצחק, נדד לעיר אוראן.ראו בהקדמת הרב דוד עובדיה למהדורה שנייה של ספר 'שמו יוסף', עמ' 26. למד בישיבת 'וזאת ליהודה' שנתמכה על ידי הגביר הרב יהודה חסאן. החל משנת ה'תר"ס, למד שם חברותא יחד עם הרב דוד הכהן סקלי.ראו בספר 'שמו יוסף' סימן רס"ה. ורוא עוד בהקדמת הרד"ך לספר 'שמו יוסף'. סירב להתפרנס מהרבנות, ולפרנסתו עבד כסוחר.ספר מלכי ישורון עמ' 63 בערכו. עם זאת, השתתף תדיר בדיוני ההלכה שהתקיימו בין דייני העיר.הקדמת רבי שמואל ן' קיקי לספר 'שמו יוסף'. בין הרבנים שהתכתב עמהם, יש למנות את הרב חיים בלייח רבה של תלמסאן,ראו למשל: שמו יוסף סימן רי"ז. הרב אברהם אנקווה רבה של אלמעסכר,ראו למשל בספר 'שמו יוסף' (מהדורה שנייה) סימן ר"ט. והרב מרדכי בן ג'ו רבה של טנג'יר.ראו למשל: שו"ת רבי מרדכי בן ג'ו, יורה דעה סימנים א-ג.

 חיבורו 
בלימודו כתב חידושים על התנ"ך, על התלמוד, ופסקי הלכה העוסקים בארבעת חלקי השולחן ערוך. מכתביו עולה, שהחל לכתוב את חידושיו משנת ה'תר"י לכל הפחות.ראו: שמו יוסף סימן קל"ב ורמ"ב. וראו בהקדמת הרב דוד עובדיה למהדורה שנייה של הספר, עמ' 26. לאחר פטירתו בשנת ה'תרס"ו, שלחה אשתו מרת ריקא, את כתבי בעלה לידי הרב יצחק אשכנזי, בכדי להוציאם לדפוס. רבי יצחק ריכז וסידר את כתביו לספר אחד וקרא שמו 'שמו יוסף'. הספר זכה להסכמות מרבני ארץ ישראל וצפון אפריקה. הספר נדפס במהדורה שנייה על ידי הרב שלמה דיין, ופעם שלישית במהדורה חלקית, על ידי איחוד יהודי טיטואן.

קישורים חיצוניים


 הערות שוליים 

קטגוריה:יהודים אלג'יראים
קטגוריה:אוראן: רבנים
קטגוריה:ילידי 1830
קטגוריה:נפטרים ב-1906